sloboda i obaveza. Ona mi zabranjuje da se skrivam iza nekih običaja, konvencija i vanjština, jer s nekim ne želim imati posla.

###### Evanđelje (Lk 9, 18 -24)

######## Što govore ljudi?

Ovaj Odlomak iz Lukina evanđelja spada u tzv. Isusove riječi o Sinu čovječjemu. Upotrebom ovog naslova Isus se postavlja u tradiciju koju tematizira knjiga Danielova (Dan 7,13). Netko tko izgleda kao Sin čovječji tj. izgleda kao, na kraju vremena, nadzemaljski Spasitelj. On će donijeti slobodu od Rimljana, mir i pravdu. Evanđelist najprije opisuje situaciju koja je bila tipična za Isusa koji je hodao unaokolo. Isus moli i razgovara sa svojim Ocem. Učenici su u blizini i on ih pita što ljudi govore o njemu. Izgleda da široka masa ljudi shvaća da je Isus nešto posebno. Oni ga vide u istoj liniji s Ivanom Krstiteljem, Ilijom ili nekim drugim od proroka. I ovi Kristovi preteče su trebali trpjeti ili su bili ubijeni. Ljudi već primjećuju gdje će to sve odvesti. Isus pita i učenike o njihovu razmišljanju. Petar odgovara: 'Ti si Mesija, Pomazanik, Izabranik Božji. Pod pojmom Mesije ljudi zamišljaju idealnog vođu. On bi trebao uvesti politički red, otjerati strane zavojevače, izgraditi kraljevstvo kao u vrijeme Davida, prekinuti siromaštvo i podjarmljivanje. No, ljudi još više čeznu za obnovom života. Mir i povjerenje treba cijelo stvorenje.Pod određenim uvjetima to će nastati kad nestane dosadašnji poredak, kad propadne sadašnji svijet. Glavno je: Bog će konačno zahvatiti u povijest. Isus ne odbacuje titulu Mesije, on ne odbacuje ono što Petar govori, ali mu ne dopušta dalje govoriti o onome što je čuo. Evanđelist odmah prelazi na riječ o 'Sinu čovječjem". Možda zato da kod učenika ne potakne krivo očekivanje, protivno onome što ljudi govore: Isus odmah prelazi na govor o sebi kao 'Sinu čovječjem". Taj mora puno pretrpjeti, biti optužen, osuđen i ubijen. Tako se uklapaju očekivanja izjednačena sudbinom proroka. A onda dodaje da treba biti uskrišen. Tako ujedinjuje i nadilazi proroke - kao i mesijanska očekivanja u narodu. Ono 'treba" je nešto božanskog. Tako će biti i nikako drukčije. I pasivnim oblikom 'treba biti uskrišen" Evanđelje govori o djelovanju Božjem na Isusu. Slijedeće riječi od r.23 vrijede za 'sve". Prema evanđeoskom smislu znači ovo: svima koji se upuštaju u nasljedovanje, što je moglo u prvoj Crkvi značiti i kao martyrium - svjedočenje - za sve vrijedi dnevno prihvaćanje križa. To znači, za Isusom ići svakoga dana. Sada slijedi jedan drugi primjer, koji čak zvuči kao zagonetka: Tko želi sačuvati svoj fizički, zemaljski život, taj će ga izgubiti. A tko ga zbog Isusa izgubi, dobit će novi život. Kako to ide? Za razumijevanje je r. 25. Ovaj redak razlikuje između ljudskog života i 'samog" života. Što koristi čovjeku sva vanjska sigurnost i sitost ako duša propada! Kršćani se ne bi smjeli zaustaviti na nekakvom konvencionalnom zamišljanju Krista, iako je i to puno (prorok!) nego bi se trebali postaviti na Isusovu stranu i s njim ići!

######## Misno slavlje

Pozdrav Milost i mir Gospodina Isusa Krista, ljubav Boga Oca i zajedništvo Duha Svetoga Pozdrav Milost i mir Gospodina Isusa Krista, ljubav Boga Oca i zajedništvo Duha Svetoga neka budu sa svima vama.

17